נחמיאש על משלי ו ט
עד מתי עצל תשכב מתי תקום משנתך. לעשות מלאכה?

ואמר: מתי עצל תשכב, והוסיף ביאור: מתי תקום משנתך, כי אולי ישכב על מטתו ולא יישן. וכמוהו  "וישכב וירדם"; "אשכבה ואישן" ; "שכבתי ואישנה" . וה' שמות הם: תנומה, וגדולה ממנה שינה, [וגדולה] משתיהם תרדמה. ולינה על זמן השינה, ושכיבה על סדר השינה. 

ויש מפרשים: עד מתי עצל תשכב ושני הפסוקים אחריו עד אחרת, שהוא מדבר על העצל ואומר לו: אם היית ישן כל ימיך אז טוב לך, שאתה מתעצל לבקש מזונך. אבל עד מתי עצל תשכב מתי תקום משנתך? אי איפשר שתשכב לעולם; אם כן, משתקום משנתך מה תאכל? התאכל בשרך, על דרך "הכסיל חובק את ידיו ואוכל את בשרו" ? שטעמו שהוא מרבה בשינה, כמא דאת אמר: חיבוק ידים לשכב, ושוב מקיץ משנתו, ולא ימצא מה יאכל כי אם בשרו. על כן היה ממעט בשינה והרבה בהשתדלות, וזה טעם "מעט שינות מעט תנומות" וגו׳.